היכולת הגבוהה שהציג במדי ליברפול העלתה תמיהה כיצד שחקן ברמתו לא קיבל הזדמנויות לשחק בווסטהאם. משחק השיא של מסצ'ראנו במדי ליברפול היה בגמר ליגת האלופות אז שיתק את כוכבה של מילאן, הברזילאי קאקה. מסצ'ראנו הפך לשחקן חשוב במערך של רפא בניטז. ב-29 בפברואר 2008 חתם מסצ'ראנו על חוזה לארבע שנים בקבוצה וזאת לאחר חודשים בהם נפוצו שמועות בדבר מעברו של מסצ'ראנו לקבוצה אחרת. עם חתימתו, הסכימה ליברפול לשלם סכום הקרוב ל-18 מיליון לירות שטרלינג. ב-15 במרץ 2008 הבקיע את שער הבכורה שלו בפרמייר ליג במשחק מול רדינג.